IISRAELI MÄED
Tere tulemast taas ühisele palvereisile siia Iisraeli mägedele.
Nüüd algavail palvereisidel palvetame Samaaria juubeliaastat
ja Iisraeli põhjapoolsete hõimude naasmist puudutavatel teemadel
Juhata, Jeesus, meid teel.
Eelmisel korral rääkisime sellest, et juunis möödus 49 aastat sellest,
kui Samaaria naasis Iisraeli valitsuse alla
pärast 3000-aastast pausi.
50. aasta tähendab Piiblis juubeliaastat,
mil iisraellased võivad naasta oma pärandmaale.
Seekord hakkame täpselt vaatama, mida kõike juubeliaasta hõlmab
ja kuidas on see seotud Jumala-suhtega.
Alustame täna uut etappi Kabiri mäelt,
kuna see on Iisraeli maalesaabumise värav.
Vestleme teel, millega palvereiside uues etapis tegemist on.
Uus etapp on järg varem tehtud 21 palvereisile.
Palvereisid toimusid eelmisel talvel, kui valmistasime palves maad ette
Iisraeli põhjapoolsete hõimude naasmiseks.
Samaaria piirkond oli
põhjapoolsetest hõimudest koosneva põhjapoolse riigi Iisraeli peamine ala
ja kõik selle pealinnad asusid siin.
Viimaseim neist oli Samaaria, mille järgi sai nime kogu piirkond.
Põhjapoolsed hõimud, keda Piibel nimetab juhthõimu järgi ka Efraimiks,
hülgasid Iisraeli Jumala
ja Ta pagendas nad siit ca 3000 aasta eest.
Pagulusaeg on nüüd läbi ja Jumal toob neid hõime tagasi.
Põhjapoolsete hõimude patud olid maa siiski rüvetanud
ja viinud rahva pagendamiseni.
Palvereiside esimeses etapis
juhtis Jumal meid Jumala rahva patte andeks paluma
ning maa sai Jeesuse veres lepitatud.
Saime patud andeks paluda,
kuna olime kristlaskonnana korranud
kõiki põhjapoolse Iisraeli ajal siin tehtud patte.
Räägi, Mia, kus me nüüd oleme.
Oleme varasematelt reisidelt tuttaval Õuna- ehk Tapuachi ristmikul.
Seda ja selle ümbrust on eelmiste reiside järel palju remonditud.
Mis tähendus on maa lepitamisel?
See tähendab, et maa ei hülga enam iisraellasi
ja Efraimi naasmisele on tee lahti.
Piiblist võib arvutada, et Efraimi ehk Iisraeli kümne põhjapoolse hõimu
pagendamise aeg lõpeb hiljemalt 2016. a ehk tänavu.
Ja just nüüd käib siin Samaarias esimene juubeliaasta
pärast 3000-aastast pausi.
Jumal on rääkinud, et ka palves oleme liikunud teerajamisajast
rahva naasmise aega.
Räägi, Mia, kus nüüd asume.
Nüüd saabume Huovara külla.
Ka siin on pärast viimaseid reise suuri teetöid tehtud.
Huovara on tüüpiline araabiaküla, kus on üks peatänav
ja kõik linna läbiv liiklus kulgeb mööda seda.
Nüüd on siia sõiduradade vahele ehitatud teesaareriba,
mis on liiklust selgemaks aidanud.
Ainsaks probleemiks on tänava ühelt poolelt teisele pääsemine
Räägi veel juubeliaastast, Jyrki.
Juubeliaasta tähendab Piiblis vabanemise aastat.
Piibellikul juubeliaastal tagastati teiste valdusse sattunud maa
selle esialgsele omanikule.
Lisaks vabastati juubeliaastal need,
kes olid pidanud lisaks maale loovutama teistele ka oma tööpanuse.
Jumal rääkis juubeliaastast Moosese kaudu.
"Ja pühitsege viiekümnendat aastat
ning kuulutage vabakslaskmist kõigile elanikele maal;
see olgu teile juubeliaastaks:
igaüks teist saab tagasi oma pärisosale
ja igaüks pöördub oma suguvõsa juurde." 3Mo 25:10
Juubeliaasta tähendab ka sisemist vabanemist.
Jesaja raamat räägib:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda,
kuulutama vabastust vangidele ja avama pimedate silmi,
kuulutama Issanda meelepärast aastat
ja meie Jumala kättemaksu päeva,
trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel,
ülistusrüü kustuva vaimu asemel,
et neid nimetataks 'Õigluse tammedeks',
'Issanda istanduseks', millega ta ennast ehib." Js 61:1-3
Juudid on alati tõlgendanud,
et Issanda meelepärane aasta tähendab just juubeliaastat,
ja rõõmusõnumi kuulutaja on Messias.
Juubeliaasta tõotuste hulka kuulub nii tõotus südame uuendamisest
kui ka naasmisest pärandmaale.
Need on sama protsessi eri tasandid.
Ka äsjaloetud Jesaja prohveteering juubeliaasta kohta
jätkub tõotusega maale naasmise kohta.
"Nad ehitavad üles muistsed varemed,
taastavad esivanemate rüüstatud paigad
ja uuendavad hävitatud linnad,
mis põlvede jooksul on olnud laastatud." Js 61:4
Ka Efraimi peatses tagasitulekus
on sisemine vabanemine ja maale naasmine omavahel seotud.
Jesaja raamatust näeme,
et protsess algab sisemisest vabanemisest.
Räägi, kus nüüd asume, Mia.
Oleme juba Elon More külas, mille kaudu pääseb Kabiri mäele.
Õnneks on siin head teeviidad ja oleme rõõmustanud,
et paljud teist on siin juba palvetamas käinud.
Kas Jeesus ise rääkis kunagi juubeliaastast?
Kui Jeesus oma avaliku tegevuse alguses
kodulinna Naatsareti sünagoogi tuli,
räägib Luukas, et Ta luges seal Jesajast ette äsjakõlanud kirjakoha.
Jeesus jätkas ja ütles:
"Täna on see kirjakoht teie kuuldes täide läinud." Lk 4:21
Jeesus tegi selgeks,
et Tema on juubeliaasta vabastaja,
kes tõi maailma Jesaja lubatud üleloomuliku tervenemise
ja vabanemise.
Nüüd jätame auto siia.
Kõnnime veel veidi Kabiri mäe teisele küljele.
Eebali mäe poolsel küljel on hea teerada,
mida mööda tänasesse palvepaika minna.
Kuidas juubeliaasta reaalsus Jeesuse elus näha on?
Ristija Johannes saatis jüngrid Jeesuselt küsima,
kas Tema on see, kes pidi Piibli järgi tulema.
Jeesus viitas samale Jesaja raamatu prohveteeringule.
"Minge teatage Johannesele, mida te kuulete ja näete:
pimedad näevad jälle ja jalutud kõnnivad,
pidalitõbised saavad puhtaks ja kurdid kuulevad
ja surnud tõusevad üles
ja vaestele kuulutatakse evangeeliumi." Mt 11:4-5
Jeesus teostas seda juubeliaasta prohveteeringut rõõmusõnumitoojast.
Juubeliaasta tähendab jumalariigi tegelikkuse tungimist maailma.
Jeesus kuulutas seda,
ja seal, kus Tema viibis, realiseerus see täiesti ilmnähtavalt.
Jõudsime tänasesse palvepaika.
Räägi, Jyrki, miks palvetame seekord just siin Kabiri mäel,
mida peetakse maalesaabumise väravaks.
Seda peetakse maalesaabumise väravaks seepärast,
et Kabiri kõrval kulgevat
ja Piiblis Päikeseloojangu tee nimelist vana karavanirada mööda
saabus siia juba Aabraham.
See oli idast maalesaabujatele loomulik kanal,
sest samas kohas teisel pool Jordani jõge
on mägedes hõlpsasti läbitav org.
Orust suubub siin Jordanisse Jabboki jõgi,
mille kaldal Mesopotaamiast suurperega naasnud Jaakob
Jumalaga võitles.
Ta sai Jumalalt uueks nimeks Iisrael
ja Iisraelina saabus ta siitkaudu siia maale tagasi.
Joosua tõi Iisraeli rahva sama teed mööda siia
kuulutama õnnistusi ja needusi, kui rahvas oli Egiptusest naasnud.
Jumal on lubanud tuua tagasi maale kõik Iisraeli 12 hõimu
ja juubeliaasta on sellega seotud.
Efraimi tagasitulek oma maale algab südame uuenemisega.
Oleme nüüd siin Iisraeli maalesaabumise väravas,
palvetamas selle südame uuenemise algamise pärast.
Juubeliaasta tähendab paranemist ja vabanemist.
Igasugune vabanemine on tegelikult vabanemine patust
ja selle tagajärgedest ning Jeesus on ainus, kes neist vabastada suudab.
Patust vabastamine on esimene asi, mida Uus Testament Jeesusest räägib
Jumal rääkis juba enne Jeesuse sündi tema kasuisale Joosepile:
"Sina paned talle nimeks Jeesus,
sest tema päästab oma rahva nende pattudest." Mt 1:21
Ka Ristija Johannes ütles Jeesust nähes Tema kohta Jh 1:20 -
"Vaata, see on Jumala Tall, kes kannab ära maailma patu."
Jeesuse toodud vabadus patust on täiuslik.
Sellesse kuulub nii vabanemine patu karistusest, mis on vaimne surm,
kui vabanemine ja paranemine patu tagajärgedest.
Saatesarja Iisraeli mäed esimestes osades
tunnistasime ja palusime andeks põhjapoolse riigi Iisraeli tehtud patte.
Kuulutasime neile ka Jeesuse ohvriverel põhinevat andestust.
See etapp on seega juba läbitud ja järgmistel reisidel palvetame
juubeliaastasse kuuluvat vabanemist ja paranemist
ka nende pattude tagajärgedest.
Seda paranemist ja vabanemist pakutakse Jeesuses kõigile.
Selle vabaduse ja paranemise hinnaks oli siiski vaja Jeesuse surma,
kus Ta inimesed oma ohvriverega patu võimu alt vabaks lunastas.
Jeesuse surm on vältimatu ka Efraimi naasmise jaoks.
Jumal loobus oma lepingust Efraimi ehk põhjapoolse riigi Iisraeliga
ja lahutas abielu Efraimiga.
Jumal rääkis Jeremija kaudu:
"Ma saatsin ära taganeja Iisraeli ja andsin temale lahutuskirja,
sellepärast et ta oli abielu rikkunud." Jr 3:8
Kuigi Juudagi oli truudust murdnud,
ei lõpetanud Jumal kunagi temaga lepingut.
Efraimi puhul on olukord teine.
Ärasaadetud Efraimi naasmist takistab Piibli käsk.
"Siis tema esimene abielumees, kes tema ära saatis,
ei või teda tagasi võtta,
et ta saaks tema naiseks, pärast seda kui ta on saanud roojaseks,
sest see oleks jäleduseks Issanda ees." 5Mo 24:4
Abielu lõpetab vaid surm.
Seepärast pidi Jumal surema, et vana leping kehtivuse kaotaks.
Selle asemele tuli uus leping
ja vaid uues lepingus võib Efraim tulla tagasi osadusse Jumalaga.
Jeesus on ka see hea karjane,
kes toob pattude pärast pagendatud Efraimi tagasi oma maale.
Kuulutame koos Piibli tõotusi selle kohta, mida Jeesus teeb.
"Ma tahan sind, Jaakob, koguda ühtekokku,
ma tahan korjata Iisraeli jäägi;
ma panen nad ühte nagu lambad tarasse,
otsekui karja oma karjamaale - inimesi on rohkesti.
Ja nende ees käib teeavaja:
nad avavad tee, läbivad värava ja lähevad sealtkaudu välja.
Nende ees käib nende kuningas
ja nende eesotsas on Issand." Miika 2:12-13
"Ja ma teen nendega igavese lepingu,
et ma ei loobu tegemast neile head;
ja ma annan neile südamesse minu kartuse,
et nad ei lahkuks minust.
Ja ma tunnen neist rõõmu, tehes neile head,
ma istutan nad ustavalt siia maale
kõigest oma südamest ja kõigest oma hingest." Jr 32:40-41
Palvetame koos.
Aitäh, Jeesus, uue lepingu eest, mille Sa oma verega tegid.
Aitäh, et Efraim võib tulla tagasi Isa juurde selle uue lepingu pärast,
ja aitäh, et Jeesuse kaudu on meil kõigil võimalik
olla lepingus Iisraeli Jumalaga.
Aitäh, Jeesus,
et kogud Efraimi tagasi oma maale kuni viimaseni.
Aitäh alanud südamete paranemise etapi eest.
Aitäh, et meiegi südamed võivad terveneda,
ja aitäh, et võime kõik olla omal kohal
Jumala suures plaanis.
Rääkisime juba teel sellest,
et Jeesus alustas Naatsaretis oma avalikku tegevust kuulutusega,
et just Tema on Jesaja tõotatud juubeliaasta vabastaja.
Veidi enne seda oli Jumal ristimisel Tema peale oma Vaimu saatnud
ja just sellest Jesaja tõotus algabki.
"Issanda Jumala Vaim on minu peal, sest Issand on mind võidnud." Js 61:1
Ka patuta Jeesus vajas Püha Vaimu,
enne kui juubeliaasta üleloomulik tegelikkus
Tema elu kaudu siia maailma tungima hakkas.
Pärast Püha Vaimu saamist hakkas juhtuma asju,
mida Jumal oli Jesaja kaudu lubanud. Seepärast ütles Jeesus:
"Täna on see kirjakoht teie kuuldes täide läinud." Lk 4:21
Pärast taevasse minemist läkitas Jeesus maa peale Püha Vaimu
kes hakkas täitma sama Jumala väega kõiki, kes Temasse uskusid.
Jesaja prohveteeritud juubeliaasta reaalsus
jätkab teostumist Püha Vaimuga täidetud Jeesuse jüngrite kaudu.
Püha Vaimu mõju puudutab kõiki, kes on Jeesuse vastu võtnud,
mitte üksnes Iisraeli hõimude järeltulijaid.
Siiski on Püha Vaimu tegevus ja Iisraeli maale naasmine seotud.
Püha Vaimu vabastav ja tervendav tegevus
on kulgenud ajaloos paralleelselt Iisraeli riigi etappidega.
Räägi sellest, Mia.
Viimase saja aasta jooksul
on Püha Vaimu vägev töö maailmas sattunud selgelt sellistele hetkedele,
kus ka Iisraeli naasmine oma maale suurte hüpetega edasi on liikunud.
Esimene Püha Vaimu laine algas eelmise sajandivahetuse paiku,
kui tekkis sionistlik liikumine.
Theodor Herzli juhtimisel usuti,
et juudid hakkavad naasma maale, mille Jumal neile tõotanud oli,
ja juudiriik sünnib uuesti.
Samal ajal toimus mitmeid Püha Vaimu läbimurdeid kristlaste seas,
millest tuntuim on USAs Asuza tänaval alanud Püha Vaimu väljavalamine.
Sellega hakkasid Jesaja raamatu juubeliaasta üleloomulikud märgid
teostuma maailmas pika pausi järel.
Teine Püha Vaimu laine
algas samal ajal Iisraeli riigi sünniga.
Samal ajal hakkas Jumala vägi USAs suures mastaabis inimesi tervendama.
Ajalehes The Voice of Healing, Tervenemise Hääl,
dokumenteeritud tervendusimede laine
levis USAst üle maailma.
1967. a juunis, Kuue päeva sõjas
sai Iisrael oma valdusse Jeruusalemma vanalinna,
Templimäe ning Juuda ja Samaaria.
Ka toona nähti uut Püha Vaimu lainet,
mis tekitas USAs Jeesus-liikumise,
kus lisaks hipidele hakkas usule tulema ka hulgaliselt juute.
Sellest sai alguse tänane messiaanlik liikumine.
Nüüd oleme ajalooetapis,
kus on algamas Iisraeli põhjapoolsete hõimude naasmine.
Samal ajal on oodata ka uut Püha Vaimu lainet.
Elame väga huvitaval ajahetkel.
Palvetame Jumala rahvale Püha Vaimuga täitumist,
et juubeliaasta reaalsus võiks esile tungida.
Kuulutame koos Piibli tõotusi Püha Vaimuga täitumise kohta,
mis on seotud Iisraeli naasmisega oma maale.
"Ma võtan teid ära paganate seast ja kogun teid kõigist maadest
ning toon teid teie oma maale.
Ma panen teie sisse oma Vaimu
ja teen, et te käite mu määruste järgi
ja peate mu seadusi ning täidate neid." Hs 36:24, 27
"Ja ma annan teie sisse oma Vaimu, et te saaksite elavaks,
ja ma asetan teid teie oma maale; ja te saate tunda,
et mina, Issand, olen rääkinud ja teen seda, ütleb Issand." Hs 37:14
Aitäh, Issand, et Sina annad maale naasvale rahvale oma Vaimu.
Aitäh uue lepingu eest Sinu rahvaga ja selle eest, Vaim teeb elavaks.
Aitäh, Isa, selle uue Püha Vaimu laine eest,
mille annad maailmale seoses Iisraeli hõimude naasmisega.
Pehmenda, Issand, meiegi südamed
võtma vastu Su Püha Vaimu uut lainet nii nagu tahad seda anda.
Efraimi naasmise taga
on eelkõige Isa Jumala igatsus kadunud poja järele.
See pole eelkõige huvitav teoloogiline küsimus,
vaid asi on selles,
et Isa saab tagasi koju oma kauaigatsetud esmasündinu.
Moosese kirja tõotuses naasmisest pärandmaale ja oma sugulaste juurde
ongi eelkõige küsimus tagasitulekust Isa Jumala koju ja Tema juurde.
Efraimi südame paranemises
on eelkõige asi südame pöördumises tagasi Isa poole.
Isa ja Poja südamed kohtuvad.
Isa pöördub lapse poole ja laps pöördub tagasi Isa poole.
Jumal tegeleb kogu olemusega põhjapoolsete hõimude naasmisega.
Jeesuses suri Ta tema pattude eest ja tegi uue lepingu.
Pühas Vaimus võib Efraim hüüda: Abba! Isa!
Isa juba rõõmustab Efraimi naasmise üle.
Kuulutame naasmisaega elavale Efraimile,
kuidas Isa süda tema poole on pöördunud.
"Mu süda muutub mu sees, ühtlasi ärkab mu halastus.
Ma ei tee teoks oma tulist viha, ma ei hävita enam Efraimi,
sest ma olen Jumal, aga mitte inimene,
ma olen su keskel Püha, ja ma ei tule põletama." Ho 11:8-9
"Eks ole Efraim mulle kalliks pojaks ja lemmiklapseks?
Sest iga kord, kui ma räägin tema vastu,
mõtlen ma ikka temale;
seetõttu on mu süda tema pärast rahutu:
ma tahan tõesti halastada tema peale, ütleb Issand.
Püstita enesele märgikivid, aseta teeviidad,
pea meeles maanteed, rada, mida oled käinud!
Tule tagasi, Iisraeli neitsi, tule tagasi oma linnadesse!" Jr 31:20-21
Täname veel Jumalat Tema suure armu eest.
Aitäh, Isa, selle eest, et Su süda on pöördunud kadunud poja poole.
Aitäh, et pagulusaeg on läbi.
Aitäh, Isa, et võime jagada Sinuga rõõmu Su poja Efraimi naasmise üle.
Aitäh, Isa, et ka Efarimi süda pöördub Sinu poole.
Aitäh, et ta naaseb Su juurde Jeesuse kaudu ja saab patud andeks.
Aitäh, et ta täitub Sinu Vaimuga ja hüüab Abba Isa.
Jeesuse nimel. Aamen.
Järgmisel palvereisil jätkame palveid
juubeliaastaga seotud teemadel.
Valmistagem järgmist reisi juba palves ette!
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri